recursal/SuperWikiNEXT-32B huggingface dataset:
| Circuíto de Boavista |
| --- |
|  |
| Plano do Circuíto |
|  |
| Datos |
| Inauguración | 1958 |
| Outros nomes | Circuíto Internacional de Porto |
| Carreiras | Fórmula 1; WTCC; Fórmula Master Internacional |
| Localización | Porto, Portugal Portugal |
| Capacidade |  |
| Lonxitude | 7,407 km |
| Curvas | 12 |
| Volta rápida (1960) | 2:27.530 |
| Piloto récord |  John Surtees |
| Escudería récord | Lotus-Climax |
| Coordenadas | Coordenadas: 41°10′14″N 8°40′24″O﻿ / ﻿41.170472222222, -8.67325 |
|  |
| Vista do Circuíto |
| Trazado actual |
|

|  |  |
| --- | --- |
|  | A Galipedia ten un portal sobre: ***Fórmula 1*** |

O **Circuíto de Boavista** foi un circuíto de carreiras urbano de Fórmula 1 en Porto, Portugal, usado dúas veces para albergar o Gran Premio de Portugal.

O trazado comezaba fronte o mar na "Esplanada do Rio de Janeiro", continuaba pola "Avenida da Boavista" (do cal o circuíto herdou o seu nome), e logo se curvaba a través de pequenos barrios residenciais ata volver á liña de meta. Sendo sede por primeira vez dun evento de automobilismo en 1958, o circuíto de Boavista levaba aos pilotos a incribles velocidades por entre pequenas casas, e por sobre rúas empedradas.

A carreira de 1960 foi moi desgastadora, pois só catro autos finalizaron dentro das 5 voltas do gañador Jack Brabham. Accidentes e problemas mecánicos terminaron cedo o día para pilotos como Moss, John Surtees, Phil Hill, Graham Hill, entre outros.

### Todos os gañadores de Fórmula 1,no circuíto de Boavista

| Ano | Piloto | Auto | Duración | Lonxitude | Voltas | Velocidade media | Data | GP de |
| --- | --- | --- | --- | --- | --- | --- | --- | --- |
| 1958 |  Stirling Moss | Vanwall | 2:11:27.80 h | 7´407 km. | 50 | 169´028 km/h | 24. agosto | Portugal Portugal |
| 1960 | Australia Jack Brabham | Cooper-Climax | 2:19:00.03 h | 7´407 km. | 55 | 175´849 km/h | 14. agosto |

Anos recentes
-------------

O circuíto foi revivido en 2005, mantendo case o mesmo trazado con só axustes menores e uns cantos km que se lle engadiron. Actualmente cada dous anos córrese o *Gran Premio Histórico do Porto*, con autos de época dos anos 1930 e 1940, ademais de mostras de automóbiles novos e exhibicións. En 2007, o circuíto albergou unha carreira do *World Touring Car Championship* (WTCC).

Notas
-----

1. ↑  Configuración de 7.407 metros
2. Configuración de 4.807 metros

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Circuíto de Boavista Modificar a ligazón no Wikidata*** |

### Bibliografía

### Outros artigos

* Gran Premio de Portugal

### Ligazóns externas

* Sitio oficial[*Ligazón morta*]
Lectura das sentenzas dos Xuízos de Núrenberg. 
A **sentenza** é un acto xudicial por medio do cal o xuíz ou o tribunal resolve un xuízo, pronunciándose sobre as cuestións formuladas polos litigantes (demandante e demandado no caso dos preitos civís; denunciante/acusador e denunciado -querelante ou querelado- nos asuntos penais etc.).

A sentenza debe ser sempre motivada, é dicir, debe conter tanto o fundamentos de feito como os de dereito nos que se basea o xuíz ou tribunal para ditar a parte dispositiva

Estrutura
---------

Con independencia dos requirimentos que cada lexislación estatal estableza segundo cadansúa ordenación procesual, a sentenza adoita ter a seguinte estrutura:

* *Fundamentos de feito*: que son os extremos e alegacións fácticas que os litigantes expoñen e o xuíz entende relevantes, por mor de telos en conta na resolución do asunto.
* *Fundamentos de Dereito*: que é a parte da sentenza que contén, como o seu nome indica, o dereito aplicable, sexan leis, costumes, principios xerais do dereito, xurisprudencia ou doutrina xurídica e que teñan relevancia para resolver o asunto.
* *Parte dispositiva* (ou decisión xudicial), que é a parte máis importante da resolución, na que o xulgador resolve as cuestións formuladas polo demandante e, no caso de que exista reconvención, polo demandado

Sentenzas do Tribunal Supremo da Arxentina (1986)
As sentenzas poden conter pronunciamento en materia de custas procesuais, que se impoñen na parte dispositiva da sentenza ao litigante vencido ou que, mesmo vencendo no litixio, tivese litigado con temeridade ou mala fe procesual, segundo o criterio do xulgador. Os pronunciamentos en materia de **custas procesuais** tamén poden ser obxecto de recurso.

Clases
------

* Pola súa recorribilidade:

As sentenzas poden ser recorribles ou non recorribles, segundo caiba cntra elas unha revisión por parte do Triunal xerarquicamente superior.

* Polo órgano que as dita:

As sentenzas poden ditarse en primeira instancia ou en segunda instancia. No primeiro caso, é ditada normalmente polo xuíz resolvendo o preito, e no segundo é normalmente un tribunal quen a dita, resolvendo o recurso formulado contra a sentenza do xuíz inferior. Porén, non todas as sentenzas son recorribles, como vai dito.

Véxase tamén
------------

### Outros artigos

* Auto
* Providencia
* Xuíz
* Tribunal
* Xustiza
* Xuízo

  


|  |  |
| --- | --- |
| Control de autoridades | 
* Wd: Q1763090
* BNCF: 7909
* BNF: 119507793
* EBID: ID
* GND: 4062174-1
* JSTOR: consecutive-sentences
* LCCN: sh85120062
* NDL: 01182299

 |
Coordenadas: 42°51′52″N 2°38′28″O﻿ / ﻿42.864436, -2.641172

O **Fernando Buesa Arena** é un pavillón polideportivo situado en Vitoria, País Vasco, utilizado polo club de baloncesto profesional Saski Baskonia para xogar os seus partidos de competición oficial. Ten unha capacidade de 15.504 espectadores, e é utilizado frecuentemente para albergar citas deportivas nacionais e internacionais de diferentes disciplinas, así como para outros eventos como grandes exhibicións, concertos ou festivais. É un dos pavillóns multiúsos máis grandes de España.

Historia e eventos
------------------

Orixinalmente deseñado (con bastante atraso) como un mercado de gando a mediados dos anos setenta nunha cidade que xa abandonara os seus vínculos coa agricultura, converteuse pronto nun estadio deportivo, que se inaugurou en 1991, para substituír o Pavillón de Mendizorroza. O estadio foi sede da Final da Copa de Europa de 1996, na que o local Saski Baskonia gañou o título, e tamén acolleu a final da ULEB Eurocup de 2010, na que o Power Electronics Valencia venceu ao ALBA Berlin.

Chamado até o ano 2000 Araba Arena, o seu nome rende homenaxe ao parlamentario socialista Fernando Buesa Branco, asasinado por ETA no ano 2000 en pleno corazón universitario da cidade.

Remodelación
------------

En marzo do ano 2011 comezaron as obras de ampliación para aumentar a capacidade do recinto ata as 15.504 localidades de asento. Os traballos duraron case un ano, sendo o pavillón reinaugurado o 5 de febreiro de 2012. O 9 de abril de 2012, con motivo do encontro da liga ACB que enfrontaba ó Caja Laboral Baskonia co MMT Real Madrid, o pavillón encheuse, acadando un novo récord de asistencia en partidos da liga española de baloncesto.

Notas
-----

1. ↑  "Eurocup 96". Arquivado dende o orixinal o 07 de febreiro de 2004. Consultado o 07 de febreiro de 2004.
2. ↑  ¡15.504 espectadores! El Buesa Arena establece un nuevo récord de asistencia Arquivado 13 de abril de 2012 en Wayback Machine. *(en castelán)*

Véxase tamén
------------

### Outros artigos

* Saski Baskonia

### Ligazóns externas

* Sitio web oficial
**Flocos.tv** foi unha páxina web posta en marcha pola Axencia Audiovisual Galega na que se albergaba unha boa mostra do audiovisual feito en Galicia, tanto por profesionais coma por afeccionados. Comezou a funcionar o 12 de decembro de 2008 con vinte e cinco curtametraxes, e chegou a recompilar máis de trescentas producións, entre curtas, mediametraxes e longametraxes. A finais de febreiro de 2011 pechouse a páxina.

No 2012 volveu abrir, esta vez so o nome de Canletv, nun novo enderezo web.

Rede social
-----------

Ademais de ver os vídeos, era posible rexistrarse coma usuario para comentar e seleccionar as obras favoritas. O seu funcionamento era o dunha rede social, co ánimo de promover a interacción entre os usuarios, así coma a súa difusión noutras redes coma Facebook, Chuza ou MySpace. Esta actividade reflectíase nunha listaxe que recollía as obras máis vistas, máis comentadas, e as que máis xente seleccionou coma favoritas. A páxina recibiu o Premio Mestre Mateo á mellor obra interactiva na súa edición do 2008.

Seccións
--------

* Ficción.
* Animación
* Documental
* Experimental
* Adiantos, onde se anunciaban as próximas películas que se ían a colgar na páxina

Notas
-----

1. ↑  "Nace Flocos.tv, o portal para difundir producións galegas", artigo en *La Voz de Galicia*, 9 de decembro de 2008.
2. ↑  327 o 17/05/2009.
3. ↑  Enderezo web actual:  Arquivado 16 de marzo de 2016 en Wayback Machine.
4. ↑  *O audiovisual galego xa ten a súa rede social*
5. ↑  Gañadores dos Premios Mestre Mateo

Véxase tamén
------------

### Outros artigos

* A Navalla Suíza

### Ligazóns externas

* Enderezo web actual.
Coordenadas: 36°40′57″N 4°27′38″O﻿ / ﻿36.682467, -4.460628

O **Palacio de Deportes José María Martín Carpena** é un pavillón deportivo multiúsos localizado en Málaga, España. É a principal instalación deportiva cuberta da cidade e un dos principais complexos deportivos da Costa do Sol. É coñecido por ser a cancha do Club Baloncesto Málaga "Unicaja".

Historia e características
--------------------------

Anteriormente coñecido como *Palacio dos Deportes Cidade de Málaga*, cambiou o seu nome en honra a José María Martín Carpena, concelleiro do Partido Popular no Ayuntamiento de Málaga asasinado en 2000 pola banda terrorista ETA.

Orixinalmente tiña capacidade de 11.300 espectadores e unha superficie que rolda os 22.000 metros cadrados. En 2007 expúxose un proxecto para ampliar a capacidade do recinto a unha cantidade próxima aos 17.000 espectadores debido á gran demanda de localidades e abonos por parte dos afeccionados do Unicaja Málaga. Finalmente o proxecto aprobouse para ampliar o aforamento até 13.000 espectadores. O proxecto de ampliación atópase na súa segunda fase.

Notas
-----

1. ↑  "Palacio de Deportes, datos de interés.". Arquivado dende o orixinal o 01 de xaneiro de 2014. Consultado o 09 de abril de 2017.

Véxase tamén
------------

### Outros artigos

* CB Málaga

### Ligazóns externas

* Sitio web oficial
Coordenadas: 38°53′53″N 77°01′15″O﻿ / ﻿38.898055555556, -77.020833333333

O **Capital One Arena** é un pavillón multideportivo e unha zona de entretemento situado en Washington, D.C. Estados Unidos. O seu nome provén do seu principal patrocinador, a empresa de bancos Capital One. Dende a súa inauguración en 1997 até 2006 denominouselle MCI Center, outra empresa de telefonía que foi adquirida pola anterior. Popularmente chámaselle tamén a *Cabina de teléfonos*, pola súa relación có mundo da telefonía Verizon de 2006 a 2017.

Historia
--------

O pavillón abriu as súas portas o 2 de decembro de 1997, na zona do *Chinatown* da capital estadounidense. Veu eemplazar ao **US Air Arena**, que se atopaba nas aforas da cidade. O Capital One Arena foi o catalizador da xentrificación do barrio chinés capitalino, o que forzou a moitos pequenos comercios chineses a pechar as súas portas, algo que provocou fortes polémicas entre a poboación oriental da capital.

Capacidade
----------

A capacidade total do Capital One Arena é de 20.173 espectadores para partidos de baloncesto, que se reduce a 18.277 cando se utiliza como pista de Hóckey sobre xeo ou para partidos de lacrosse.

Equipos
-------

O pavillón é compartido polos seguintes equipos:

* Washington Wizards (NBA)
* Washington Mystics (WNBA)
* Washington Capitals (NHL)
* Georgetown Hoyas (NCAA)
* Washington Power (NLL)

Eventos
-------

Ao longo da súa curta historia albergou numerosos eventos, algúns sen relación co deporte, como o circo Ringling Brothers and Barnum & Bailey Circus ou infinidade de concertos. No deportivo, o máis salientable é:

* World Championship Wrestling (WCW), 1997-2000
* Torneo de baloncesto da NCAA, primeira e segunda rolda, 1998, 2002 e 2008
* Torneo de baloncesto da NCAA, finais rexionais, 2006
* World Wrestling Entertainment (WWE), 2000, 2005, 2007
* NBA All-Star Game, 2001
* WNBA All-Star Game, 2002 e 2007
* Campionato do Mundo de Patinaxe, 2003
* Torneo de baloncesto masculino da Atlantic Coast Conference (ACC) , 2005

Galería
-------

* Partido de hóckey dos Washington CapitalsPartido de hóckey dos Washington Capitals
* Capital One Arena nun partido de Washington WizardsCapital One Arena nun partido de Washington Wizards
* Entrada ao pavillónEntrada ao pavillón
* Washington Wizards contra Toronto Raptors, 30 de marzo de 2007Washington Wizards contra Toronto Raptors, 30 de marzo de 2007

|  |  |
| --- | --- |
| Control de autoridades | 
* Wd: Q223240
* GeoNames: 4139462
* MusicBrainz: ID

 |
Coordenadas: 43°39′44″N 79°22′49″O﻿ / ﻿43.662222222222, -79.380277777778

**Maple Leaf Gardens** (Xardín folla de pradairo, por ser a folla do pradairo o emblema da bandeira do Canadá) foi un estadio (*arena*) con teito localizado en Toronto, Canadá. Foi inaugurado no ano 1931, cun custo de construción de 1.5 millóns de dólares.

Historia
--------

O nome do estadio débese ao equipo da NHL que xogaba aí, os Toronto Maple Leafs, sendo unha parte emblemática na historia do Maple Leaf Gardens. Os Leafs xogaron dende 1931 ata 1999, cando se trasladaron ao Air Canada Centre.

Era un estadio especializado no hóckey sobre xeo, e alí xogaron equipos coma os Maple Leafs da NHL, os Toronto Toros da WHA, os Toronto Marlboros da OHL e incluso os Toronto Raptors da NBA, Toronto Blizzard da NASL (durante as tempadas indoor) e o Toronto Rock da National Lacrosse League, entre outros.

O estadio situábase no 60 Carlton St. Toronto, Ontario e tiña capacidade para 16,307 asentos (para o Hockei). Este foi un dos poucos estadios fóra de Estados Unidos no que tiveron lugar algúns dos concertos de Elvis Presley, logo os Beatles ofreceron concertos neste lugar durante as súas 3 xiras norteamericanas. Outra banda importante que realizou concertos aquí foi Queen. Foi definitivamente pechado no ano 2002.

|  |  |
| --- | --- |
|  | A Galipedia ten un portal sobre: ***Hóckey sobre xeo*** |


|  |  |
| --- | --- |
| Control de autoridades | 
* Wd: Q1814534
* WorldCat
* VIAF: 123088135
* LCCN: n97024698
* MusicBrainz: ID

 |
**Motorola Mobility LLC**, comercializada como **Motorola**, é unha empresa estadounidense de telecomunicacións e electrónica, filial do conglomerado tecnolóxico chinés Lenovo. A compañía fabrica principalmente teléfonos intelixentes e outros dispositivos móbiles que executan o sistema operativo Android.

En 2011, Motorola Inc. foi dividida en dúas firmas independentes unha da outra. Motorola Mobility naceu como spin-off co que fose o brazo de Motorola en materia de teléfonos, mentres que Motorola Solutions ficou coa parte de equipos como servidores e redes de telecomunicación despois do renomeamento do nome orixinal. Por iso, o sucesor legal directo de Motorola é Motorola Solutions. 

A Motorola orixinal foi fundada en 1928 en Chicago por Paul V. Galvin e o seu irmán Joseph cando adquiren o negocio dun eliminador de baterías, por quebra da Stewart Battery Co. e crean a Galvin Manufacturing Corporation con só cinco empregados e un patrimonio de 565 dólares en efectivo, 750 dólares en ferramentas e un deseño para o primeiro produto da compañía: un eliminador de baterías. O nome "Motorola" foi adoptado en 1947, mais foi utilizado como marca comercial dende que en 1930 desenvolve a primeira radio para automóbil.

En agosto de 2011, foi adquirida por Google por unha cifra aproximada de 12.500 millóns de dólares. Debido ás perdas económicas, o 29 de xaneiro de 2014 Google vendeuna á compañía chinesa Lenovo por 2.910 millóns de dólares.

Notas
-----

1. ↑  Diario El Mundo. "Motorola, del 'born in Usa' al 'made in China'" (en castelán). Consultado o 15 de novembro de 2020.

|  |  |
| --- | --- |
| Control de autoridades | 
* Wd: Q934853
* LEI: 9EOFN1MVFPRHNYD14C51

 |
Coordenadas: 45°07′05″N 21°18′39″L﻿ / ﻿45.118069, 21.3107

O **Millennium Centar** (ou **Millennium Hall**) é un pavillón deportivo é un centro de negocios situado na cidade de Vršac, Serbia, na provincia de Voivodina. O Millennium Center acolleu algúns encontros do Eurobasket 2005 durante o mes de setembro. A súa capacidade é de 5.000 espectadores e o equipo local de baloncesto, o KK Vršac, xoga nel os seus encontros.

Deportes
--------

O club máis famoso que utiliza o pavillón habitualmente é o KK Hemofarm, o club de baloncesto local. Ademais o Millennium Center acolleu a fase preliminar do grupo A do Eurobasket de 2005, formado polas seleccións nacionais de Rusia, Alemaña, Italia e Ucraína.

Notas
-----

1. 1 2  "Millennium.rs - SPORTS HALL". Arquivado dende o orixinal o 23 de xuño de 2010. Consultado o 21 de xuño de 2010.

Véxase tamén
------------

### Ligazóns externas

* Sitio web oficial

  


|  |  |
| --- | --- |
| Control de autoridades | 
* Wd: Q1515291
* Structurae: 20027547

 |
A **Universidade Antonio de Nebrija** é unha universidade privada española, con sede na cidade de Madrid. O seu nome rende homenaxe a Antonio de Nebrija.

Historia
--------

Obtivo o seu pleno recoñecemento oficial pola aprobación da Lei 23/95 de 17 de xullo (BOE de 18 de xullo de 1995).

Escolas e facultades
--------------------

* Escola Politécnica Superior e Escola de Arquitectura
* Facultade de Ciencias da Comunicación
* Facultade de Ciencias Sociais
* Facultade das Artes e as Letras
* Ciencias da Saúde
* Nebrija Business School

Campus
------

Campus da Berzosa, en Hoyo de Manzanares.
A Universidade Antonio de Nebrija conta con dous campus. O da Dehesa de la Villa alberga o Centro de Estudos Hispánicos, a Nebrija Business School, a Escola Politécnica Superior Arquitectura, e varios programas da Escola de Posgrao. Atópase na cidade de Madrid.

No campus da Berzosa están situadas as facultades de Ciencias Sociais, de Ciencias da Comunicación e das Artes e as Letras. Sitúase en Hoyo de Manzanares, xunto a Torrelodones, lindando coa vía de servizo da estrada da Coruña (A-6). Este campus conta coa súa recreación virtual en 3D dentro da plataforma Google Earth.

No Centro Universitario San Rafael-Nebrija, situado no centro de Madrid na rúa Serrano, impártense as titulacións de Ciencias da Saúde.

Programas de intercambio de estudantes
--------------------------------------

Conta con programas internacionais, uns con dobre titulación e outros que facilitan aos estudantes españois a posibilidade de realizar cursos en universidades de Europa, Estados Unidos ou Canadá, así como a asistencia de alumnos estranxeiros recibidos nos seus campus.

Fundación Antonio de Nebrija
----------------------------

A Fundación Antonio de Nebrija, unha fundación privada de carácter cultural e docente promove a concesión de bolsas e premios de investigación, a convocatoria de foros, actos académicos, conferencias e congresos, así como ao desenvolvemento de actividades universitarias, culturais e sociais. A súa sede atópase na rúa Cea Bermúdez nº 59 de Madrid.

Notas
-----

1. ↑  "Universidad Antonio de Nebrija". Arquivado dende o orixinal o 22 de decembro de 2015. Consultado o 15 de decembro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Universidade Antonio de Nebrija Modificar a ligazón no Wikidata*** |

### Outros artigos

* Antonio de Nebrija

### Ligazóns externas

* Sitio web da Universidad Nebrija

|  |  |
| --- | --- |
| Control de autoridades | 
* Wd: Q3551375
* WorldCat
* VIAF: 156152995
* BNE: XX141499
* BNF: 166341226
* GRID: grid.464701.0
* ISNI: 0000 0001 0674 2310
* LCCN: n2006035868
* U-Multirank: ID

 |
A **Grenoble École de Management** (GEM) é unha escola de negocios con vocación internacional, con campus propios en Grenoble e París.

Descrición
----------

Esta institución foi fundada en 1984. Imparte unha trintena de programas formativos -entre másters, MBA e formación para altos directivos- que contan coa tripla acreditación internacional de EQUIS, AACSB e AMBA. Defínese como a escola de negocios para Europa e está recoñecida como unha das mellores *business school* do mundo en formación de directivos, segundo revela o último ránking de escolas de negocios de Financial Times.

A escola, cunha rede de 25.000 antigos alumnos en 130 países e un claustro de mestres internacional e plurilingüe.

Notas
-----

1. ↑  *(en francés)* Loïk Roche prend la tête de Grenoble École de Management.
2. ↑  *(en inglés)* European Business School Rankings 2015 Arquivado 04 de maio de 2016 en Wayback Machine.

Ligazóns externas
-----------------

* Sitio oficial

|  |  |
| --- | --- |
| Control de autoridades | 
* Wd: Q839224
* WorldCat
* VIAF: 138294009
* BNF: 12472473c
* GND: 16049430-8
* GRID: grid.462264.0
* ISNI: 0000 0001 2167 7879
* LCCN: n98039122
* MAG: 68666633
* SUDOC: 07769631X
* U-Multirank: ID

 |
A **Escola Médica Salernitana**, **Schola Salernitana**, ou **Escola de Salerno** desenvolveuse entre os séculos XI e XIII. Foi o primeiro centro médico sen conexión coa igrexa e é considerada por algúns autores como a primeira universidade europea. Aceptaba mulleres como profesoras e alumnas, e crese que Trótula de Salerno foi profesora de medicina nesta escola.

Para a obtención do título de médico e, por tanto, o dereito de exercicio desta práctica, Roxerio II de Sicilia estableceu un exame de graduación no que se incluían coñecementos de medicina e de cirurxía, o que dalgunha maneira rehabilitaba a especialidade cirúrxica a pesar do activo rexeitamento á esta demostrado pola Igrexa católica e por unha parte do mundo árabe.

Algúns anos despois, en 1224, Frederico II Hohenstaufen reformou o exame para que este fose realizado de forma pública polo equipo de mestres de Salerno, e regulando para a práctica da medicina un período de formación teórico (que incluía cinco anos de medicina e cirurxía) e un período práctico dun ano.

Unha figura de relevancia desta escola foi o monxe Constantino o Africano (1010-1087), médico cartaxinés que recolleu numerosas obras de medicina ao longo das súas viaxes e contribuíu ao desenvolvemento da medicina europea coa tradución do árabe de varios textos da Antigüidade clásica.

O primeiro tratado europeo medieval de cirurxía ten a súa orixe nesta escola, a *Practica chirurgiae* de Roger Frugardi (1170), obra que se ocupa do tratamento das feridas e dos reumatismos.

Para paliar a ausencia da práctica da disección en cadáveres humanos, Cofón o Mozo escribe en torno ao ano 1150 a súa *Anatomía Porci*, guía práctica de disección do porco utilizada polos estudantes.

Notas
-----

1. ↑  Geraldo Inácio Filho. Monografia Sem Complicações: Métodos e Normas.  páx. 33 (en portugués)
2. ↑  Lindberg, David C. (2002): *Los inicios de la ciencia occidental. La tradición científica europea en el contexto filosófico, religioso e institucional (desde el 600 a.C. hasta 1450)*. Barcelona: Paidós Ibérica, capítulo 13. ISBN 978-84-4931-293-0.
3. ↑  Constantinus Africanus (1983): *Constantini Liber de Coitu*: *El tratado de andrología de Constantino el Africano*. Santiago de Compostela: Servizo de Publicacións da Universidade de Santiago de Compostela. (Monografías da Universidade de Santiago de Compostela). ISBN 978-84-7191-309-8.
4. ↑  Leonard D. Rosenman (2002): *La cirugía de Roger Frugard*.
5. ↑  Guerra, Francisco (1089): *Historia de la Medicina I*. Madrid: Ediciones Norma S.A. páx. 221.

|  |  |
| --- | --- |
| Control de autoridades | 
* Wd: Q1145271
* WorldCat
* VIAF: 149008908
* BAV: ADV11162261
* BNE: XX138011
* BNF: 13326787s
* ISNI: 0000 0001 2181 6672
* LCCN: n88056114
* SUDOC: 035644796

 |
Coordenadas: 50°44′02″N 7°06′08″L﻿ / ﻿50.733888888889, 7.1022222222222

A **Rheinische Friedrich-Wilhelms-Universität Bonn** é o nome completo da universidade de Bonn (Alemaña), coñecida popularmente como **Universidade de Bonn**.

Foi creada en 1818 polo rei Frederico Guillerme III de Prusia, e é a máis grande e unha das máis prestixiosas universidades públicas do país. En 2013 tiña máis de 31 000 estudantes, incluídos 5 000 estranxeiros, e 520 profesores. 

A universidade é o primeiro centro xerador de emprego da cidade. Dela depende o Xardín Botánico de Bonn, e é especialmente recoñecida pola súa Facultade de Dereito, que destaca, especialmente, na área do dereito penal, onde ensinan recoñecidos xuristas como Günther Jakobs, Ingeborg Puppe e Urs Kindhäuser.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Universidade de Bonn Modificar a ligazón no Wikidata*** |

### Ligazóns externas

* 

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q152171
* WorldCat
* VIAF: 123101132
* BAV: ADV10168031
* BNF: 12237945j
* BRE: 3504142
* CiNii: DA03209281
* EBID: ID
* EUFP: 999980276
* GND: 36150-1
* Google Maps: 18166686419417424985
* GRID: grid.10388.32
* ISNI: 0000 0001 2238 2693
* LCCN: n79110441
* MAG: 135140700
* NKC: ko2005304139
* QS: ID
* SUDOC: 026419963
* THE: ID
* ULAN: 500305118
* U-Multirank: ID

 |
**Juan Ramón Álvarez**, nado en San Tomé de Recaré (O Valadouro) o 9 de xaneiro de 1880 e finado na Habana en marzo de 1932, foi un xornalista e filántropo galego.

Traxectoria
-----------

Fillo de Manuela Álvarez Río, dunha familia de labregos acomodados. Estudou Latín e Humanidades na Preceptoría de Ferreira do Valadouro. Ingresou no Seminario de Mondoñedo en 1893, pero non chegou a rematar a carreira sacerdotal. Marchou a Madrid comezou a traballar nunha xoiería da Carrera de San Jerónimo, da que chegou a ser socio. Foi membro do Centro Gallego de Madrid. En Ferreira foi cofundador do periódico *El Valle de Oro*. En 1906 marchou a Cuba. Dedicouse ao comercio, foi importador dos reloxos "Lohengrin". Traballou para Santos y Álvarez e despois estabeleceuse pola súa conta. No Centro Gallego de La Habana foi vocal da sección de instrución e da sección de recreo e adorno e vicepresidente da sección de sanidade. Foi secretario da xunta directiva de 1912 a 1914. En 1917 foi vicepresidente da comisión executiva do Centro Gallego.

Foi un dos fundadores da Sociedad de Instrucción, Recreo y Protección El Valle de Oro, na que ocupou o cargo de vicesecretario da primeira xunta directiva e en 1915 foi elixido presidente. Foi tamén secretario fundador do Comité Representativo de las Sociedades Gallegas de Instrucción, membro da Asociación Iniciadora y Protectora de la Real Academia Gallega e da Sociedad de Beneficencia de Naturales de Galicia. En 1922 foi elixido conselleiro da Caja de Ahorros y Banco Gallego do Centro Gallego da Habana.

Véxase tamén
------------

### Ligazóns externas

* "Juan R. Álvarez". *Álbum de Galicia* do Consello da Cultura Galega.
* "Juan R. Álvarez". *Álbum da Emigración* do Consello da Cultura Galega.
A **Open Source Initiative** é unha organización dedicada á promoción do software de código aberto. Foi fundada en febreiro de 1998 por Bruce Perens e Eric S. Raymond.

Antecedentes
------------

No 1997 Eric S. Raymond presentou unha obra sobre enxeñería de software,*The cathedral and the bazaa*r ( *A Catedral e o Bazar* ), a cal buscaba amosar as vantaxes de enxeñería do enfoque utilizado para escribir o núcleo Linux.

A principios de 1998, Netscape Communications Corporation xunto con Raymond, publicaron o código fonte do seu produto insignia Netscape Communicator como software libre, dada a baixa das ganancias e dura competencia co Internet Explorer de Microsoft.

Un grupo de persoas interesadas no software libre e en GNU/Linux decidiron introducir un termo de mercadotecnia para o software libre, procurando posicionalo como amigable para negocios e con menos carga ideolóxica na súa competencia co software propietario. Isto conduciu á creación do termo *Open Source* (código aberto) e ao cisma con Richard Stallman e coa súa Fundación do Software Libre.

Logros
------

* O termo "Open Source" foi extensamente tratado pola prensa desde 1998, aínda que a miúdo mal entendido.
* Moitas empresas acolléronse á idea dun sistema operativo alternativo de software aberto.
* A Open Source Initiative puido publicar memoranda interna de Microsoft, os documentos de Halloween, nos que se amosou a Microsoft como opoñente de GNU/Linux e onde se suxiren varios métodos para eliminar ao software aberto.

Actualidade
-----------

A Open Source Initiative segue activa, pero non publicamente visible en épocas recentes. Russ Nelson asumiu a presidencia da organización dende o 31 de xaneiro de 2005 sucedendo a Eric S. Raymond.

Véxase tamén
------------

### Ligazóns externas

* Páxina oficial da OSI
Ilustración dun manuscrito do século XIV mostrando a Roger Mortimer e a raíña Sabela de Inglaterra no primeiro plano.
**Sir Roger Mortimer**, nado o 25 de abril de 1287 e finado en Londres o 29 de novembro de 1330, foi o oitavo home de Wigmore.

Traxectoria
-----------

Primoxénito de Roger Mortimer e Margarida de Fiennes, lugartenente do rei Eduardo II de Inglaterra e gran xuíz de Irlanda(1231- 1321). Foi encerrado polo rei na Torre de Londres e sería o primeiro prisioneiro que logrou evadirse dela. Refuxiouse en Francia, con Roberto III de Artois, conde de Beuaumont-le-Roger, e namorou á raíña Isabel de Francia, filla de Filipe o Fermoso e muller do rei Eduardo II, cando esta foi a Francia a firmar o tratado de paz co seu irmán, o rei Carlos IV o Fermoso.

Mortimer, apoiado por Isabel, encabezou unha rebelión que destronou a Eduardo II e mandouno asasinar o 21 de setembro de 1327, no castelo de Berkeley, apoiado de novo pola súa amante, a raíña Isabel, Adam Orleton, bispo de hereford e Tesoureiro de Inglaterra e polo Parlamento.

Trala morte de Eduardo II, Mortimer converteuse en rexente ata a maioría de idade do fillo do primeiro coa raíña Isabel, Eduardo III de Inglaterra, herdeiro ao trono. Mortimer foi nomeado Conde de March en 1328, e obrigou a Eduardo a nomealo par do reino. En 1329 mandou decapitar ao irmán de Eduardo II, Edmundo, conde de Kent, e gañou o desprezo de seu fillastro. Foi arrestado por Eduardo III e condenado polo Parlamento; sería aforcado nos Common Gallows, no cadafalso de Tyburn, Londres.

Mortimer casou con Xoana de Longueville, doncela da raíña Isabel. Con esta, se ben nunca casaron, o seu amor foi o máis famoso do século.

Notas
-----

1. ↑  *Born 1287? died Nov. 29, 1330, Tyburn, near London, Eng. Lover of the English king Edward II's queen, Isabella of France*, Encyclopædia Britannica.

|  |  |
| --- | --- |
| Control de autoridades | 
* Wd: Q312990
* WorldCat
* VIAF: 64950742
* BMT: 170670
* BNF: 14528696f
* CERL: cnp01379180
* EBID: ID
* FAST: 118159
* GND: 124849776
* ISNI: 0000 0000 5186 0386
* LCCN: n83177897
* NTA: 252336348
* ODNB: 19354
* SELIBR: 218739
* SUDOC: 081074646
* WikiTree: Mortimer-77

 |
A **Universidade de Nantes** é unha universidade pública situada na cidade de Nantes, na Bretaña /Países do Loira, Francia. Forma parte do Grupo Compostela de Universidades.

Historia
--------

Foi fundada o 4 de abril de 1460, cando Francisco II da Bretaña suxeriu a creación da Universidade da Bretaña, pero foi reestruturada en 1961 de acordo coa nova lei de Educación.

Estrutura
---------

### Materias

Os cursos impártense nas seguintes áreas: Dereito, Economía, Artes, Idiomas, Ciencia, Tecnoloxía, Saúde e Ciencias Sociais.  

### Campus

Ademais dos diversos campus espallados pola cidade de Nantes, hai dous campus (*campi*) satélites situados en Saint-Nazaire e La Roche-sur-Yon. 

### Alumnado

A universidade conta actualmente con máis de 35.000 estudantes e máis dun 10% son estudantes internacionais de 110 países diferentes. Na universidade de Nantes estudaron alumnos célebres como a aviadora Jacqueline Auriol, os escritores Jean Rouaud ou François Bégaudeau, os políticos Jean-Marc Ayrault ou Tertius Zongo (Primeiro ministro de Burkina Faso) e deportistas como Julien Bontemps ou Marina Jaunatre.

Galería
-------

* Escudo da Universidade de Nantes (XVII-XVIII)Escudo da Universidade de Nantes (XVII-XVIII)
* Facultade de HumanidadesFacultade de Humanidades
* Acceso á Facultade de CienciasAcceso á Facultade de Ciencias
* TeatroTeatro

Notas
-----

1. ↑  *Histoire de l'Université de Nantes, 1460 - 1993* (en francés). Rennes: Presses Univ. de Rennes [u.a.] 2002. p. 20. ISBN 2868477259.
2. ↑  "Universidad de Nantes (Francia) - EcuRed". *www.ecured.cu* (en castelán). Consultado o 2022-07-18.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Universidade de Nantes Modificar a ligazón no Wikidata*** |

### Ligazóns externas

* Nantes Université (univ-nantes.fr)Páxina oficial
Coordenadas: 23°57′S 46°19′O﻿ / ﻿-23.95, -46.32

A **Universidade Católica de Santos** (UNISANTOS ou UCS) é unha universidade brasileira privada católica e sen ánimo de lucro, situada en Santos, Estado de São Paulo. 

Fundada o 7 de febreiro de 1986, depende da Diocese Católica de Santos.

É unha das institucións de educación superior máis grandes e prestixiosas do Brasil, e moitas das súas Facultades están entre as mellor clasificadas do país, incluíndo Dereito, Relacións Internacionais, Xornalismo, Historia, Psicoloxía, Administración de Empresas e Enxeñaría.

Historia
--------

A historia de UNISANTOS comezou en 1951, cando unha Sociedade foi fundada polo Vizconde de São Leopoldo. O obxectivo inicial era a creación da Facultade de Dereito. Despois, a universidade ampliouse para incluír unha escola de Filosofía, Ciencias e Letras, Comunicación, Economía e Empresa, Escola de Arquitectura, Escola de Traballo Social, Escola de Enfermaría, Escola de Farmacia e Bioquímica e Escola de Enxeñaría.

O 6 de febreiro de 1986, a UNISANTOS foi recoñecida e converteuse na primeira universidade da rexión, baixo os auspicios do entón ministro Marco Antônio Maciel baixo o proceso de aprobación 3924/76. Actualmente composto por cinco centros de aprendizaxe, UNISANTOS mantén máis de 40 cursos de grao, incluíndo programas de Tecnoloxía, cinco cursos de máster recomendados por Capes e MEC (Educación, Dereito, Xestión de Empresas, Informática e Saúde Pública), ciencias e artes, e ducias doutros cursos vinculados a unha tradición humanística.

Como membro da Asociación Brasileira de Universidades Comunitarias, o UNISANTOS subministra parte dos seus ingresos para financiar bolsas, visitas hospitalarias gratuítas, clínicas de psicoloxía e asistencia xurídica, entre outras. Ademais, mantén a Universidade Aberta para Persoas Maiores, proxecto pioneiro na comarca.

Convenios internacionais
------------------------

A UNISANTOS ten un convenio para intercambiar estudantes con institucións estranxeiras situadas en Portugal, España (entre elas, a Universidade de Santiago de Compostela), Alemaña, México e Costa Rica.

Notas
-----

1. 1 2 3 4  Universidade Católica de Santos - UNISANTOS.
2. ↑  UNISANTOS mantém destaque na região com a conquista de 102 estrelas no Guia do Estudante 2018 – Melhores Universidades, da Editora Abril. 4 de dezembro de 2018. Departamento de Imprensa Católica de Santos.
3. ↑  Institucional. UNISANTOS.
4. ↑  Cursos para a terceira idade. UNISANTOS Arquivado 02 de decembro de 2018 en Wayback Machine..
5. ↑  Convênios Internacionais. UNISANTOS.

|  |  |
| --- | --- |
| Control de autoridades | 
* Wd: Q1736410
* WorldCat
* VIAF: 132634431
* GRID: grid.412267.4
* ISNI: 0000 0000 9074 7896
* LCCN: n88191886
* MAG: 180669731

 |
Para outras páxinas con títulos homónimos véxase: Norte (homónimos).
Rosa dos ventos. O Norte (N) é a dirección para riba.
**Norte** ou **setentrión**, símbolo ***N***, é un dos catro puntos cardinais da Rosa dos Ventos, que ven orientado pola Estrela Polar. A orientación determinada polo norte tamén se adxectiva coma ártico, boreal ou setentrional. O seu punto cardinal oposto é o sur.

Etimoloxía de setentrión
------------------------

Neste mapa, de 1586, do Arco Ártabro, o norte está abaixo.
**Setentrión** deriva etimoloxicamente do latín *septentrĭo, -ōnis,* (*septem*, sete e *trio, -ōnis*, boi). Os romanos chamaban *Septentrium* ("sete bois") ás sete estrelas que conforman ó asterismo da constelación Ursa Major (Osa Maior) popularmente coñecido coma "O Carro", que é, supostamente, a cola e as pernas da Osa Maior. Denominábano así pola crenza antiga que lles facía pensar que sete bois tiraban permanentemente da esfera celeste, facéndoa xirar sobre o eixo que pasa pola estrela polar. A palabra non ten variado durante este tempo, e derivou a "setentrional" e "setentrión" có significado de "do norte" ou "procedente do norte". Esta palabra usase xeralmente para referirse ó norte e en particular para a Osa Maior e o Polo Norte .

Etimoloxía de "norte"
---------------------

Norte provén da palabra norð, do inglés antigo, e esta deriva do protoindoeuropeo \**ner*, que significa "esquerda", posto que o norte está á esquerda cando un se enfronta ó Sol pola maña (orto solar).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Norte Modificar a ligazón no Wikidata*** |

### Outros artigos

* Compás

| * v
* c
* e
Puntos cardinais e ordinais |
| --- |
| Norte ·  Nordés  ·  Leste ·  Sueste ·  Sur ·  Suroeste ·  Oeste ·  Noroeste |
| Véxase tamén: Compás  ·  Rosa dos ventos |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q659
* AAT: 300078761
* GEC: 0126631
* Treccani: nord

 |
A **Åbo Akademi** é unha institución universitaria con sede en Turku, Finlandia. Foi fundada en 1918 e é a Universidade máis antiga da cidade. A Åbo Akademi é a única Universidade exclusivamente en lingua sueca que existe en Finlandia (*Åbo* é o topónimo sueco da cidade de Turku), aínda que a súa actividade non se limita á cidade de Turku, senón que conta con sedes en Vaasa, Jakobstad, Helsinqui e en Åland. A Åbo Akademi foi institución privada ata 1981, cando pasou a ser unha institución pública.

A Åbo Akademi non debe confundirse coa Kungliga Akademin i Åbo, que foi fundada en 1640 en Turku pero trasladada a Helsinqui tralo lume que arrasou boa parte da cidade de Turku en 1827 e que actualmente é coñecida como Helsingin yliopisto.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Åbo Akademi*** |

### Ligazóns externas

Sitio web oficial *(en sueco)* *(en finés)* *(en inglés)*

|  |  |
| --- | --- |
| Control de autoridades | 
* Wd: Q917874
* WorldCat
* VIAF: 136658595
* BAV: ADV12308421
* BNE: XX136501
* BNF: 11884812h
* EBID: ID
* EUFP: 999903355
* GND: 1002131-0
* GRID: grid.13797.3b
* ISNI: 0000 0001 2235 8415
* LCCN: n78095695
* MAG: 130217899
* NKC: ko2009524857
* NLA: 35721995
* NLG: 104964
* OpenCorporates: 0246312-1
* OSM: 7516366
* Orthodox Encyclopedia: 62466
* QS: ID
* SELIBR: 260661
* SUDOC: 026638924

 |
Coordenadas: 43°15′38″N 2°55′19″O﻿ / ﻿43.26052222, -2.92199722

Columna do ascensor de Begoña.
O **Ascensor de Begoña** é un ascensor actualmente en desuso situado na cidade de Bilbao.

Historia
--------

Construíuse en 1943 con deseño do arquitecto Rafael Fontán, e entrou en servizo en 1949. Encargado pola familia Aranguren, tiña como obxectivo salvar o desnivel entre o barrio de El Arenal e a Zona vella, concretamente a rúa Esperanza. Dese xeito, enlazaba directamente coa estación de tren coñecida como Bilbao Aduana e posteriormente como San Nicolás. Actualmente sitúase alí a parada de metro de Zazpikaleak/Zona vella. Segue modelos de ascensores suízos similares de principios do século XX.

Construído en formigón armado, consta dunha pasarela que chega a un miradoiro (con certa referencia á estética maquinista). Dende aí parte unha columna oca que transporta os pasaxeiros até a zona baixa da cidade. Xa no século XIX ideárase un elevador para Bilbao, proxecto que nunca chegou a realizarse.

Debido á súa grande altura (salva 45 metros) e á súa localización no centro da cidade, é visíbel desde diferentes puntos, co que se converteu nun fito arquitectónico. Deixou de funcionar o 8 de xullo de 2014 tras pedir a concesionaria ao Goberno Vasco a caducidade da adxudicación por falta de rendibilidade, malia non expirar até 2044.

Os servizos de ascensor son prestados provisionalmente polos do Metro de Bilbao, na estación de Zona vella.

Atópase nun estado de abandono á espera dun proxecto municipal que permita o seu aproveitamento. En maio de 2019 o concello asumiu o custo e execución das reparacións subsidiarias.

Notas
-----

1. ↑  García de la Torre, Bernardo I.; García de la Torre, Francisco J. "Ascensor de Begoña". *Bilbaopedia* (en castelán).
2. ↑  "Ascensor de Begoña". Bilbaoarquitectura. Consultado o 21 de novembro de 2017.
3. ↑  "El emblemático ascensor de Begoña dejará de funcionar esta noche". *EITB* (en castelán). 8 de xullo de 2014. Consultado o 8 de setembro de 2023.
4. ↑  "El ascensor del metro en el Casco Viejo sustituye al de Begoña". *Deia* (en castelán) (Bilbao). 15 de setembro de 2014. Consultado o 8 de setembro de 2023.
5. ↑  "Prevén nuevos usos para el elevador de Begoña cuando salga del «limbo jurídico»". *El Correo* (en castelán). 16 de setembro de 2016. Consultado o 8 de setembro de 2023.
6. ↑  "Ayuntamiento de Bilbao inicia la reparación de la torre del ascensor de Begoña". *Europa Press* (en castelán) (Bilbao). 13 de maio de 2019. Consultado o 8 de setembro de 2023.

Véxase tamén
------------

### Outros artigos

* Ascensores de Txurdinaga-Basarrate

* Ascensor de Iturribide-Zabalbide
* Funicular de Artxanda

|  |  |
| --- | --- |
| Control de autoridades | 
* Wd: Q17519357
* Structurae: 20046598

 |
Camión de bombeiros con bomba hidráulica e sen escada
O **coche de bombeiros** é un vehículo empregado polos bombeiros deseñado para a loita contra as lapas. Ten como principal misión a de transportar os utensilios necesarios para abordar unha emerxencia por incendio. Adoita levar un motor para bombear auga obtida dunha boca de rego ou de calquera outra fonte de auga dispoñible, un equipo de comunicacións e diversas ferramentas necesarias para atender as urxencias.

Características e equipamento
-----------------------------

Hai varias configuracións de coches de bombeiros no referente á posición do panel de control da bomba incluíndo a montaxe da tapa, que pode estar ao lado, situada na fronte ou na parte posterior. Os camións poden levar algunhas cantidades de auga, pero os que operan xeralmente sobre a contorna urbana deséñanse baixo a confianza de que existan bocas de rego adaptadas para a súa operación no caso de incendio.

O propósito principal dos motores é a supresión do lume directo, non obstante poden levar moitas ferramentas incluíndo escadas, fontes de alimentación, traxes ignífugos e cascos, machadas, extintores de diferentes tipos, e equipo de ventilación. Hoxe en día o camión é manipulado por profesionais que adoitan levar un equipo e un vehículo multiúsos preparado non só para a loita contra o lume, senón que ademais está deseñado para as tarefas do rescate, a intervención nas primeiras misións etc. Non existe necesariamente unha fronteira clara entre un coche contra os incendios e unha unidade de rescate.

Galería de imaxes
-----------------

* Boca de regoBoca de rego
* Equipamento dun camión de bombeirosEquipamento dun camión de bombeiros
* Equipamento dun camión de bombeirosEquipamento dun camión de bombeiros
* Interior dun camión de bombeirosInterior dun camión de bombeiros
* Xerador eléctrico dun camión de bombeirosXerador eléctrico dun camión de bombeiros

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Coche de bombeiros*** |

### Outros artigos

* Bombeiro

|  |  |
| --- | --- |
| Control de autoridades | 
* Wd: Q208281
* AAT: 300212734
* EBID: ID
* GND: 4017016-0
* JSTOR: fire-engines
* LCCN: sh85048481

 |
**UIMP Galicia** é un dos centros da Universidade Internacional Menéndez Pelayo que programa cursos e seminarios en diversas localidades de Galicia desde 1982. A súa sede está na Coruña. O groso dos seus estudantes procede do ámbito galego, portugués e iberoamericano.

Historia e características
--------------------------

O número das súas actividades varía cada ano, aínda que se conseguiu unha media de 20 cursos e seminarios ou talleres, cunha asistencia media de máis de 600 alumnos en cada ano. A realización destas actividades viuse favorecida polo apoio e patrocinio das universidades e institucións públicas e privadas galegas. 

No que se refire ás institucións locais, convén destacar o apoio das deputacións provinciais da Coruña e Pontevedra, que mantiveron de forma sistemática o patrocinio das actividades da UIMP Galicia. Outras institucións implicadas son a Xunta de Galicia, dende as súas diferentes consellerías, o Concello da Coruña e Novacaixagalicia. Tamén recibe o apoio de institucións locais, como concellos e deputacións, e de entidades financeiras.

Desde o ano 2003 UIMP Galicia organiza o seminario destinado á orientación formativa e investigadora dos estudantes que están entre os ciencuenta mellores expedientes de bacharelato de Galicia. Os directores da UIMP Galicia foron Ramón Villares desde 1998 até 2006, e Xosé Luís Barreiro Rivas, desde febreiro de 2006. Desde marzo de 2022 a directora é María Jesús Lorenzo Modia.

Véxase tamén
------------

### Ligazóns externas

* UIMP Galicia
**Arturo Prieto Alcayna**, nado en Teis cara a 1879 e finado no mesmo lugar o 24 de marzo de 1940, foi un mestre, xornalista e propagandista agrario galego.

Traxectoria
-----------

En xaneiro de 1908 pasou a dirixir o periódico *El Restaurador*. Mestre da escola do Centro de Agricultores de Teis. Membro do Directorio Antiforista de Teis, do que foi vicesecretario, foi director do seu órgano de propaganda, *Redención Gallega*. Foi condenado ao desterro. Rematou os estudos de Maxisterio na Escola Normal de Pontevedra en 1917. Foi concelleiro do concello de Teis en xaneiro de 1936. Logo do golpe de Estado do 18 de xullo de 1936 foi nomeado terceiro tenente alcalde da Comisión Xestora do concello de Teis en setembro. Finou en Teis o 24 de marzo de 1940.

Vida persoal
------------

Casou con Purificación Villar Pérez e foi pai de Eduardo, Carmen, Concepción, Purificación, Arturo, Manuel, José, Isabel e Emilio Prieto Villar.

Notas
-----

1. ↑  *Galicia Nueva*, 1-2-1908, p. 1.
2. ↑  *El Diario de Pontevedra*, 2-10-1917, p. 2.
3. ↑  *El Pueblo Gallego*, 9-1-1936, p. 3.
4. ↑  *El Pueblo Gallego*, 3-9-1936, p. 5.
5. ↑  Necrolóxica en *Hoja Oficial del Lunes*, 25-3-1940, p. 3.